Kirkens sørlige portalinngang bygd i eik.
**Flowton** er en landsby og et verdslig sogn i det administrative distriktet Mid Suffolk i grevskapet Suffolk i østlige England. Det ligger rundt 5 km vest for Ipswich. Sognet inneholder også grenda Flowton Brook. Omfanget på landsbyen er liten og ligger i et tradisjonelt jordbruksområde med spredte gårder og noen få nyere bygninger i nærheten av sognekirken.

I 2005 var befolkningen på 120 beboere, et antall som var 117 ved den tilsvarende folketellingen i 2011.

Historie
--------

### Stedsnavn

Navnet «Flowton» er opprinnelig avledet fra det angelsaksiske ordet *Flocctun* i betydningen en saueflokk eller særskilt som en sauegård.

### Sognekirken

Middelalderkirken St Mary’s fra tidlig på 1200-tallet er et lite bygg i stein dedikert jomfru Maria. Den sørlige portalen har en formstøpt bue bygd i eik fra samme byggeperiode, men fikk tak på 1600-tallet. Historisk sett har området hatt et sterkt puritansk preg. Kirken er et bevaringsverdig bygg i klasse I, bygget med murblokk av flint og med frittstående støttepilarer. Den består av et midtskip, sørlig bislag og vestlig tårn. Det har vært gjort endringer på kirken i århundrenes løp, den nyeste kjente var på slutten av 1700-tallet da et sakristi ble lagt til nord for alterrommet. Det er antatt dette sakristiet også ble benyttet som et klasserom for undervisning av landsbyens barn.

### Nonnekloster

Nonneklosteret Flowton Priory lå i landsbyen i rundt 400 år, fra 1525 og fram til 1928. Klosteret ble bygget i 1525 i bindingsverk, utfyllende murverk i rød murstein, og med enkle takstein. I 1928 ble solgt til en ny eier som krevde at ble dekonstruert murstein for murstein og satt sammen igjen i Harpenden, Hertfordshire. Det er listet som et bevaringsverdig bygg i klasse II som «Tudor Mansion», det vil si herregård fra tudortiden. I 1994 ble det kjøpt av racerbilsjåføren David Pinkney. Han utførte betydelige endringer, blant annet til taket, nytt elektrisk anlegg og rørledninger, økte antallet soverom fra fem til sju og la til ny baderom. I 2014 ble det lagt ut for salg på nytt for anslagsvis 8,75 millioner pund.

Referanser
----------

1. 1 2 3  «About the Church», *Flowton.org.uk*.
2. ↑  Estimates of Total Population of Areas in Suffolk Arkivert 19. desember 2008 hos Wayback Machine. (PDF) Suffolk County Council
3. ↑  «Flowton (Parish): Key Figures for 2011 Census: Key Statistics», *Neighbourhood Statistics*. Office for National Statistics.
4. ↑  «Church of St Mary, Flowton», *British Listed Buildings*
5. ↑  «St Mary, Flowton», a journey through the churches of Suffolk
6. ↑  «Church of St Mary, Flowton», British Listed Buildings
7. 1 2  Bouvier, Lewis (3. februar 2015): «Charming former priory for sale in Hertfordshire», *Country Life*
8. 1 2  Bullock, Andrew (14. september 2015): «You can take the Priory out of Flowton...», *Hertsad*
9. 1 2  Maslen, Cherry (3. mai 2014): «Motorsport Manor: How a smitten racing driver brought this Tudor mansion roaring back to life», *Daily Mail*.

Eksterne lenker
---------------

* (en) Flowton – kategori av bilder, video eller lyd på Commons Rediger på Wikidata
* Sognets tidsskrift online

|  |  |
| --- | --- |
| Oppslagsverk/autoritetsdata | Vision of Britain **·** GeoNames **·** GeoNames
 |